recursal/SuperWikiNEXT-32B huggingface dataset:
Die **Mississippirivier** (Engels: *Mississippi River*), wat in 'n suidelike rigting deur die sentrale gedeelte van die Verenigde State vloei, is die tweede langste rivier in dié land (ná die Missouririvier, een van sy takriviere) met 'n lengte van 3 734 kilometer van sy oorsprong in die Itascameer in Minnesota tot by sy monding in die Golf van Meksiko naby New Orleans. Die rivier maak deel uit van die Jefferson-Missouri-Mississippi-rivierstelsel, die grootste in Noord-Amerika en een van die grootstes ter wêreld – met 'n totale lengte van 6 300 kilometer (3 900 myl) is dit die vierde langste ter wêreld, en volgens sy afloop van 16 792 m³/s (593 000 vt³/s) die tiende grootste ter wêreld. Die rivier loop deur die sentrale Amerikaanse deelstate Minnesota, Illinois, Missouri, Kentucky, Arkansas, Tennessee, Mississippi, Louisiana en vorm die grens tussen Wisconsin en Iowa.

Die naam Mississippi is afgelei van die Ojibwa-woord *misi-ziibi* of *gichi-ziibi* ("Groot Rivier"). In die Voor-Kolumbiaanse tydperk was die rivier reeds 'n beduidende waterweg vir die plaaslike Eerste Nasies wat na die Mississippi as die *Meschacebé* of "vader van die waters" verwys het. Die Mississippirivier speel steeds 'n beduidende rol in die Amerikaanse geskiedenis, ekonomie en kultuur.

Oseaanskepe kan op hierdie belangrike waterweg tot by Baton Rouge in Louisiana en rivierskepe tot by Minneapolis-St. Paul vaar. Die belangrikste takriviere aan die regterkant is die Minnesota-, Iowa-, Des Moines-, Missouri-, Arkansasrivier en die Redrivier, aan die linkerkant die Ohio-, Saint Croix-, Chippewa-, Wisconsin- en Rockriviere.

Alhoewel die gemiddelde afloop van die Mississippirivier 16 792 m³/s beloop, kan dit varieer van 4 500 tot 86 000 m³/s. Nedersettings langs sy oewers moet met damme langs sy takriviere en oorloopbekkens langs sy benedeloop teen oorstromings beskerm word. Nogtans kom groot vloedrampe soos dié van 1993 (die swaarste ooit in die geskiedenis van die VSA) langs die Mississippi- en Missouririviere voor.
Die **bergwagter** (*Oenanthe monticola*) is 'n algemens standvoël wat amper-endemies is aan Suider-Afrika. Dit is 'n plaaslike nomade en leef in klipperige heuwelhange, erosieslote, paddeurgrawings, ou delwerye en ander gebroke grond. In Engels staan die voël bekend as die *Mountain Wheatear*.

Voorkoms
--------

Die voël is 19 cm lank en weeg 32 tot 45gram. Hulle kom aan die Weskus van Suid-Afrika en Namibië voor asook die binneland van Suid-Afrika. Die mannetjie is polimorfies. Die swart morf is meer algemeen; dit swart met wit skouers, fondament, kruis en buitestert. Sommige swart morfe het 'n wit mus en in die weste het hulle 'n wit pens. Die grys morf se lyf is bleekgrys; die kruis, buitestert is wit en daar is soms wit skouervlekke en 'n wit mus teenwoordig. Die wyfie is effens donker roetbruin met 'n wit kruis en buitestertvere. Die jong voëltjies lyk soos die wyfies en kry eers na drie maande volwasse vere.

Hulle leef in pare of familiegroepies saam.

Sien ook
--------

* Alfabetiese lys van Suid-Afrikaanse voëls
* Lys van Suid-Afrikaanse voëls (Groepeer)
* Lys van Suider-Afrikaanse voëls volgens wetenskaplike name

|  |  |
| --- | --- |
| Taksondatabasisse | 
* Wd: Q672928
* ADW: Oenanthe\_monticola
* eBird: mouwhe1
* GBIF: 5231248
* iNaturalist: 12827
* ITIS: 561659
* NCBI: 391704
* ZooBank: 0ED738C6-3460-4613-9F80-31BC42F77D71

 |
Die **Bergrivier-rooivlerkie** (*Pseudobarbus burgi*) is 'n varswater vis wat voorkom in die Bergrivier en sy sytakke in die Wes-Kaap. Dit het ook voorgekom in die Eersterivier. In Engels staan die vis bekend as die *Berg river redfin*.

Voorkoms
--------

Daar is twee pare baarde om die mond. Die volwasse mannetjies het prominente tuberkels op die kop. Die vis is bruin aan die bokant en silwerig aan die onderkant. Daar is 'n onreëlmatige donker band oor die lyf; dit is meer prominent in die onvolwasse visse as die volwasse visse.

Habitat
-------

Die vis leef in 'n verskeidenheid habitatte; van helder bergstrome tot diep, stil poele vol plantegroei van die laer riviere. Hulle vreet hoofsaaklik ongewerweldes, alge en detritus van die bodem af en broei in die somer.

Bewaringstatus
--------------

Die vis is kritiek bedriegd en is reeds uitgewis in die Eersterivier. Van die redes hiervoor is die habitat wat vernietig word en uitheemse roofvis spesies wat vrygelaat is.

Sien ook
--------

* Alfabetiese lys van visse
* Lys van Suider-Afrikaanse visse volgens wetenskaplike name
* Lys van varswater visfamilies
* Lys van visfamilies

Bron
----

* *A Complete Guide to the FRESHWATER FISHES of Southern Africa.* Paul Skelton. 2001. ISBN 978-1-86872-643-1
**Hugo die Swarte** (oorlede 952) was van 923 tot sy afsterwe in 952 die Hertog van Boergondië. Hy was deur sy vader, wat die jonger broer was van Boso van Provence, deel van die Dinastie van die Bosonides.

Hugo was die seun van Richard van Autun en Adelheid van Auxerre (gebore in omstreeks 849). Hy het sy ouer broer, Roedolf van Frankryk, as hertog van Boergondië opgevolg, toe Roedolf in 923 verkies is as Koning van Wes-Frankië.

Dit is moontlik dat Hugo na Roedolf se dood in 936 ambisies gekoester het om die troon te bestyg, toe hy geweier het om Lodewyk IV as koning van Wes-Frankië te erken. Gevolglik het Lodewyk IV vir Hugo die Grote gestuur wat Auxerre en Sens verower het. Die hertogdom van Boergondië is verdeel tussen Hugo die Grote en Hugo die Swarte.

Dit is onbekend of Hugo getroud was. Hy het waarskynlik sonder kinders gesterf, aangesien hy opgevolg is  deur Giselbert van Châlon, wat die *de facto* heerser van Boergondië geword het (hy was nie *de jure* hertog nie).

Sien ook
--------

* Hertog van Boergondië
| **Houston**
 |
| --- |
| **Kaart** | **Wapen** |
|  |
|  |
|  |
| **Vlag** |
|  |
|  |
|  **Land** |  Verenigde State |
|  **Staat** |  Texas |
|  **Countys** | Fort BendHarrisMontgomery |
|  **Koördinate** | 29°46′N 95°23′W﻿ / ﻿29.767°N 95.383°W﻿ / 29.767; -95.383 |
|  **Stigting** | Augustus 1836 |
|  **Geïnkorporeer op** | 5 Junie 1837 |
|  **Oppervlakte:** |   |
|  - Totaal | 1 625,2 vk km |
|  **Hoogte bo seevlak** | 13 m |
|
|
|  **Bevolking:** |   |
|  - Totaal (2020) | 2 304 580 |
|  - Bevolkingsdigtheid | 1 505/vk km |
|  - Metropolitaanse gebied | 7 122 240 |
|  **Tydsone** | CST / UTC-6 |
|  - Somertyd | CDT / UTC-5 |
|  **Klimaat** |   |
|  - Tipe | Subtropies-vogtig |
|  - Gemiddelde jaarlikse temperatuur | 20 °C |
|  - Gem. temp. Januarie/Julie | 10,2 / 28,1 °C |
|  - Gemiddelde jaarlikse neerslae | 1 170 mm |
|  **Burgemeester** | Sylvester Turner |
|  **Amptelike Webwerf** | houstontx.gov |
|

**Houston** is 'n stad in die deelstaat Texas (Verenigde State). Dit is die vierde grootste stad van die VSA met 2,3 miljoen inwoners en naas Dallas-Fort Worth een van die twee groot ekonomiese sentrums van Texas. Die metropolitaanse gebied van Houston het 'n bevolking van meer as sewe miljoen.

Houston staan veral bekend vir sy petrochemiese en lug- en ruimtevaartnywerhede. NASA het sy belangrikste kontrolesentrum in die stad opgerig, sodat "Houston" ook die eerste woord geword het wat op die maan gepraat is. Die metropolitaanse gebied van Houston beskik oor die grootste konsentrasie van mediese navorsingsinstitute in die VSA soos byvoorbeeld die *Texas Medical Center* en een van die besigste Amerikaanse seehawens aan die Golf van Meksiko. 

Sam Houston
Met 'n bevolking, wat tussen 1900 en 2005 van 45 000 tot meer as 5,2 miljoen gegroei het, is die metropolitaanse gebied van Houston een van die snelgroeiendste van die VSA. Die agglomerasie strek nou oor tien *counties* en is die sewende grootste in die land.

Houston is in Augustus 1836 deur die broers Augustus Chapman Allen en John Kirby Allen gestig en is genoem na Sam Houston, die gewilde generaal van die Slag van San Jacinto tydens die Texaanse Onafhanklikheidsoorlog, wie in September 1836 tot die president van die Republiek van Texas gekies is. Die stad is op 5 Junie 1837 geïnkorporeer en James S. Holman het die eerste burgemeester geword. In dieselfde jaar het Houston die hoofstad van die Republiek van Texas geword.
**Kimon** (in Grieks, *Κίμων* — *Kimōn*) (510, Athene – 450 v.C. Kition, Siprus), was 'n Atheense staatsman en strategos van die middel-5de eeu v.C. die seun van Miltiades. Hy het geseëvier in die Slag van Marathon en het 'n sleutelrol gespeel in die vestiging van die magtige Atheense maritieme ryk na die mislukking van die Persiese inval van Griekeland deur koning Ahasveros in 480-479 v.C. Kimon het 'n gevierde militêre held geword en is tot die rang van admiraal bevorder nadat hy in die Slag van Salamis geveg het.

Een van Kimon se grootste kordaatstukke was sy vernietiging in 466 v.C. van 'n Persiese vloot en weermag by die Slag van die Eurymedonrivier. In 462 v.C. het hy 'n onsuksesvolle ekspedisie gelei om die Spartane by te staan tydens die heloteopstande. Gevolglik is hy ontslaan en geostrakeer van Athene in 461 v.C.; nietemin is hy uit sy verbanning teruggeroep voor die einde van sy dekadelange ostrakisme om in 451 v.C. 'n 5-jarige vredesverdrag tussen Sparta en Athene te beding. Vir sy deelname in pro-Spartaanse beleid, is hy dikwels 'n lakonis genoem. Kimon het ook die Atheense aristokratiese party teen Perikles gelei en het die demokratiese rewolusie van Ephialtes teëgestaan omdat hy die aristokratiese party se beheer oor Atheense institusies wou handhaaf.

|  |  |
| --- | --- |
| Normdata Edit this at Wikidata | 
* BNE: XX5172500
* BNF: cb120483559 (data)
* GND: 11874707X
* ISNI: 0000 0004 4888 2559
* LCCN: nr90005836
* NKC: jn20000700889
* NLP: A12454709
* NSK: 000358980
* NTA: 095203281
* RERO: 02-A026065295
* SELIBR: 46216
* SUDOC: 028701275
* VIAF: 84034837
* WorldCat Identities: lccn-nr90005836

 |
**Hotu Matu'a** was die legendariese eerste setlaar en *ariki mau* ("opperhoof" of "koning") van Paaseiland en die voorvader van die Rapa Nui-volk. Hy en sy Polinesiese geselskap het van die onbekende land Hiva in twee kano's (of een katamaran) op die eiland geland en dit gekoloniseer. Hulle het van Anakena-strand af oor die hele eiland versprei en dit opgedeel tussen clans wat later beweer het hulle is afstammelinge van Hotu Matu'a se seuns. Hulle het meer as duisend jaar lank in afsondering geleef op hul eiland aan die suidoostepunt van die Polinesiese Driehoek.

Geskiedenis
-----------

Volgens oorlewering het Polinesiërs iewers tussen 300 en 800 n.C. na Paaseiland gekom. Linguistiese, DNS- en stuifmeel-ontledings toon bewyse dat die eiland toe begin bewoon is, maar ander besonderhede kan waarskynlik nie gestaaf word nie. In dié tyd het Polinesiërs eilande oor ’n groot gebied van die Stille Oseaan gekoloniseer. Volgens linguistiese ontledings was Hotu Matu'a van die Marquesaseilande.

Legende
-------

Volgens die legende het Hau-Maka ’n droom gehad waarin sy gees na ’n verre land gereis het om te help soek na ’n nuwe tuiste vir koning Hotu Matu'a. Hy het die *Mata ki te rangi* ("Oë Wat na die Hemele Kyk") gevind. Toe Hau-Maka wakker word, het hy die koning ingelig. Dié het toe sewe mans van Hiva af na die eiland gestuur om dit te ondersoek. Hulle het die land gevind en nadat hulle die koning daarvan vertel het, het hy toe self na die eiland gereis. Saam met die koning was sy koningin, Vakai (Vakai-a-hiva).

Sien ook
--------

* Rapa Nui-mitologie

Bronne
------

* 4 The Mystery of Easter Island - Katherine Routledge, 1919
* Hierdie artikel is vertaal uit die Engelse Wikipedia
OH-6 helikopter in vlug
Die **Hughes OH-6 Cayuse** is 'n enkelmotorige ligte helikopter met 'n vierlem-hoofrotor gebruik vir personeelvervoer, bystand- en aanvalsmissies, en waarneming. Hughes Helicopters het ook die Model 369 as 'n burgerlike helikopter ontwikkel, en die Hughes Model 500, wat tans deur MD Helicopters vervaardig word as die MD 500.

Operasionele geskiedenis
------------------------

In 1964 het die Amerikaanse Departement van Verdediging 'n memorandum uitgereik waarin voorgeskryf word dat alle vastevlerkvliegtuie van die Amerikaanse Leër aan die Amerikaanse Lugmag oorgedra moes word, terwyl die Leër die oorgang na rotorvliegtuie gemaak het. Die Amerikaanse Leër se vastevlerkvliegtuig, die O-1 Bird Dog, wat gebruik is vir die waarneming en verkenning van artillerie, sou vervang word deur die OH-6A-helikopter. Die vliegtuig is in 1966 in diens gestel en het daarna by die Viëtnam-oorlog aangesluit. Die vlieëniers het die nuwe helikopter *Loach* genoem, 'n woord geskep uit die akroniem van die vliegtuig se aankoopprogram, LOH (ligte waarnemingshelikopter).
**Jodie Foster** (gebore 19 November 1962 in Los Angeles, Kalifornië, (VSA) is 'n Amerikaanse aktrise, regisseur en vervaardiger, asook 'n voormalige kinderaktrise.

Loopbaan
--------

'n Jong Foster in 1989
Sy het haar loopbaan as kind begin deur op te tree in Disneyfilms en TV-reekse. Een van haar eerste rolle was dié van 'n prostituut in Martin Scorsese se film *Taxi Driver* (1974). Sy het voortgegaan met rolle in prente met lae begrotings, totdat sy in die film *The Accused* (1988) die rol van Sarah Tobias vertolk het, 'n vrou wat wreed verkrag is deur 'n groep mans in 'n kroeg.

Sy het 'n Oscar ontvang vir die film *The Silence of the Lambs*. 

In die 1990's lewer sy goeie vertonings in *Maverick* (1994) met Mel Gibson, *Nell* (1994) waar sy 'n doofstom vrou gespeel het, asook *Contact* (1997). 

Een van haar beste rolle was in die 2002 film, *Panic Room*, waarin sy haar moet versteek vir misdadigers in haar huis.

Jodie Foster het haar stem verleen aan Maggie Simpson in 'n episode van die animasiereeks *The Simpsons*.
***Begonia*** is ’n genus meerjarige blomplante in die familie Begoniaceae. Die genus bevat, volgens 'n onlangse telling, 1 795 verskillende spesies. Begonias is inheems aan klam tropiese en subtropiese klimate. Sommige spesies word in koeler klimate algemeen as huisplante gekweek. Hulle het pragtige, kleurryke blomme, wat kelkblare het maar nie kroonblare nie.

Eienskappe
----------

Die blomme van ’n begonia.
Met sy talle spesies is *Begonia* die sesde grootste blomplantgenus. Die plante is grond- en soms lugplante en kom voor in die tropiese en subtropiese klimate van Suid- en Sentraal-Amerika, Afrika en Suid-Asië.

Begonias word in drie hoofgroepe verdeel volgens hul wortelstelsel: wortelknol-, veselwortel- en wortelstok-plante. Hulle is eenslagtig en die manlike en vroulike blomme kom apart aan dieselfde plant voor; die manlike blom het verskeie meeldrade en die vroulike blom ’n groot onderstandige vrugbeginsel en twee tot vier vertakte en verdraaide stampers.

Die vrug bevat gewoonlik talle klein saadjies. Die blare is dikwels groot met vlekke of strepe.

Spesies en kultivars
--------------------

### Spesies

’n Paar van die gewilde spesies is:

* *Begonia coccinea*
* *Begonia grandis*
* *Begonia obliqua*
* *Begonia rex*

### Kultivars

Die volgende kultivars en kultivargroepe kom voor:

* *Begonia* 'Immense'
* *Begonia* × *sedenii*
* *Begonia* × *semperflorens-cultorum*
* *Begonia* × *tuberhybrida*

Probleme
--------

As die plant se blare ongesond lyk, is dit waarskynlik te nat en koud of te warm en droog. As hulle te klein is, kort die plant bemesting. Bakteriese verwelksiekte, meeldou, Botrytis-swam en komkommermosaïekvirus kan voorkom. In laasgenoemde geval moet die plant dadelik vernietig word.

Galery
------

* Begonia aconitifolia*Begonia aconitifolia*
* Begonia rex is ’n gewilde huisplant danksy sy blare.*Begonia rex* is ’n gewilde huisplant danksy sy blare.
* Begonia-kultivars is in verskillende kleure te kry, soos geel.Begonia-kultivars is in verskillende kleure te kry, soos geel.
* ’n Begonia-blaar.’n Begonia-blaar.
* ’n Manlike en vroulike blom.’n Manlike en vroulike blom.
* Een van die talle blaarvorms.Een van die talle blaarvorms.
**Joas I** (Ge'ez: ኢዮአስ; oorlede 14 Mei 1769), met die troonnaam **Adjam Sagad** (Ge'ez: አድያም ሰገድ, "voor wie die uiterstes van die aarde buig") was van 27 Junie 1755 tot 7 Mei 1769 keiser van Ethiopië). Hy was lid van die Salomoniese Dinastie en die seun van Josua II en Woebit (Welete Bersabe), die dogter van ’n Oromo-opperhoof.

Joas en Mentewab
----------------

Ondanks sy jong ouderdom is hy as keiser voorgestel deur sy ouma, keiserin Mentewab, wat medeheerser was tydens sy pa se bewind. Sy het toe as sy regent opgetree. Een probleem was dat nie die keiser, weens sy ouderdom, of die keiserin, weens haar geslag, ver van die hoofstad, Gondar, kon optree nie en op haar ondersteuners en broers moes staatmaak om baie van die militêre veldtogte te lei.

Nog ’n probleem het ontstaan met Mentewab se reëling van die huwelik tussen haar seun en Woebit. Josua II het sy ma toegelaat om mag uit te oefen as gekroonde medeheerser, terwyl Wubit op die agtergrond gebly het. Wubit het gewag totdat haar en Josua se seun gekroon word en toe die mag probeer bekom wat so lank van haar weggehou is.

Toe Joas die troon bestyg ná sy pa se skielike dood, was die aristokrate van Gondar verstom toe hulle uitvind hy het eerder in die taal Oromo gepraat as in Amharies, en het sy ma se Oromo-familielede bo sy ouma se familie verkies, en bo die Gondar-adelstand wat die Salomoniese konings sedert die bewind van Fasiledes omring het. Dit het vererger namate hy ouer geword het. Hy het ’n wag met 3 000 Omoro's aangestel en sy ooms Birale en Loebo, Woebit se broers, in bevel van hulle geplaas.

Nadat Joas se grootoom Wolde Leoel (Mentewab se broer) in Maart 1767 dood is, het ’n burgeroorlog uitgebreek tussen die twee keiserin-gemalinne, Mentewab en Woebit.

*Ras* Mikael
------------

Eindelik is die hulp van *Ras* Mikael Sehoel ingeroep. Hy het hom gevestig as die magtigste krygsheer van Ethiopië en is aangestel as *Ras* (goewerneur). Nadat hy in die hoofstad aangekom het, het hy egter die mag oorgeneem en Joas laat vermoor. Daarna was die mag in die hande van die adellikes en millitêre bevelvoerders. Dit was die begin van die tydperk bekend as *Zemene Mesafint* ("Era van Prinse").

Beide Mentewab en Woebit was verpletter deur Joas se dood. Mentewab het hom langs haar seun by haar paleis in Qusquam laat begrawe en self daar gaan woon. Sy het geweier om ooit weer na die hoofstad terug te keer en het nie verder ’n groot rol in die bewind gespeel nie.

Nog leesstof
------------

* Richard K. P. Pankhurst *The Ethiopian Royal Chronicles* (Addis Ababa: Oxford University Press, 1967) bevat ’n gedeeltelike vertaling van die kroniek van Joas se bewind.

Skakels
-------

* Hierdie artikel is in sy geheel of gedeeltelik uit die Engelse Wikipedia vertaal.
Shinkansen

hoëspoed-spoor, train category| Subklas van | EMU, hoëspoedtrein, passenger train service, high-speed rail in Asia |
| Datum van stigting of ontstaan | 1964 |
| Inheemse etiket | 新幹線 |
| Land | Japan |
| Vehicle normally used | Shinkansen train |
| Operateur | Japannese Nasionale Spoorweë, Japan Spoorweë Groep |
| Openingsdatum | 1 Oktober 1964 |
| Spoormeter | 1435 mm spoormeter |
| Gewettig deur | Q11389391 |
| Teenoorgestelde van | zairaisen |
| Tipe elektrifisering | 25 kV, 50 Hz AC railway electrification |
| Category for the view from the item | Category:Views from Shinkansen |
| Unicode-karakter | 🚅 |
| Category for maps | Category:Shinkansen maps |

'n Paar JR West Shinkansentreine, Oktober 2008
Die **Shinkansen** (新 幹線) is 'n groot netwerk hoëspoedspoorlyne wat deur vier Japan Railways Group maatskappye in Japan bedryf word. Die netwerk, wat die modernste ontwerpe van hoëspoedtreine dra, het begin met die **Tōkaidō Shinkansen** (515.4 km, 320.3 myl) in 1964, is deurlopend uitgebrei en bestaan tans uit 2 616 km (1 625 myl) se lyne met 'n maksimumspoed van 240-320 km/h (150-200 mpu), 283.5 km (176.2 myl) van Mini-Shinkansen lyne met 'n maksimum snelheid van 130 km/h (80 mpu), en 10.3 km (6.4 myl) se sylyne met Shinkansen dienste.

Die netwerk verbind die meeste groot stede op die eilande van Honsjoe en Kyushu, met die konstruksie van 'n verbinding na die noordelike eiland Hokkaido byna voltooi. Die bynaam "bullet train" word soms in Engels gebruik vir hierdie hoëspoed treine.

Prestasies en statistiek
------------------------

Die maksimum bedryfspoed is 320 km/h (200 mpu) (op 'n 387.5 km gedeelte van die Tōhoku Shinkansen). Toetsritte het wel 443 km/h (275 mpu) behaal op konvensionele spoorlyn in 1996, en 'n wêreldrekord van 603 km/h (375 mpu) vir maglev treine in April 2015.

Die Tokaido Shinkansen is die wêreld se besigste hoëspoed spoorlyn. Dit vervoer 151 miljoen passasiers per jaar (Maart 2008) [5] en het meer passasiers vervoer (meer as 5 miljard, hele netwerk oor die 10 miljard)as enige ander hoëspoedlyn in die wêreld. Tussen Tokio en Osaka, die twee grootste metropole in Japan, loop tot dertien treine per uur met sestien waens elk ('n 1323-sitplek kapasiteit) in beide rigtings met 'n minimum van drie minute tussen treine. Hoewel grootliks 'n langafstandvervoerstelsel, bedien die Shinkansen ook pendelaars wat vanaf afgeleë stede werk toe reis in die metropolitaanse gebiede. 

Japan se Shinkansen-netwerk het die hoogste jaarlikse passasiersgetalle ('n maksimum van 353 miljoen in 2007) van enige hoëspoed-spoornetwerk tot 2011, toe China se hoëspoed-spoornetwerk dit oortref het met 370 miljoen passasiers per jaar.
Die kommapunt (;) word in reekse en lyste gebruik. Volgens die AWS (2017) maak dit ook die leser bedag op 'n pouse wat langer is as die pouse wat deur 'n komma aangedui word, of dui aan dat daar 'n voegwoord uit 'n sin weggelaat is. Die kommapunt word teenaan die voorafgaande woord geskryf, gevolg deur 'n spasie.

Neweskikking
------------

Die kommapunt kan neweskikkend tussen twee onafhanklike hoofsinne gebruik word, dikwels in die plek van 'n neweskikkende voegwoord. 
Bv: Sê vir die kinders hulle moet hulle hande was; dis etenstyd. (AWS, 2017)

Reekse
------

As die gebruik van die komma in bepaalde reekse tot verwarring lei, word die kommapunt gebruik. Die kommapunt word in so 'n geval ook voor die ovoegwoord (byvoorbeeld **en** en **of**) geplaas. 
Bv: Op die gastelys is mnr. Johan Botha, die skoolhoof; mnr. Dan Mbeki, die voorsitter van die beheerliggaam; me Santie Verster, beoordelaar; en Stefan Smit, gaskunstenaar.

Bron
----

Afrikaanse woordelys en spelreëls, 2017. Kaapstad: Pharos
**Komeet Ikeya-Seki**, amptelik bekend as **C/1965 S1**, **1965 VIII** en **1965f**, was 'n langperiodekomeet wat onafhanklik deur Kaoru Ikeya en Tsutomu Seki ontdek is. Dit is die eerste keer op 18 September 1965 as 'n dowwe voorwerp in die teleskoop waargeneem, en volgens die eerste berekenings sou dit op 21 Oktober net 450 000 km van die Son se oppervlak verbybeweeg en sou dit waarskynlik baie helder word.

Komete voldoen nie altyd aan die voorspellings nie, maar Ikeya-Seki het. Terwyl dit na sy perihelium (naaste afstand van die Son af) beweeg het, was dit bedags duidelik langs die Son te sien. In Japan, waar dit in die middel van die dag sy perihelium bereik het, het dit 'n magnitude van -10 gehad. Dit was een van die helderste komete in die laaste duisend jaar en is soms bekend as die "Groot Komeet van 1965".

Die komeet het net voor sy perihelium in drie stukke gebreek. Die drie stukke het in feitlik identiese wentelbane voortbeweeg en in laat Oktober was die komeet weer in die oggendure sigbaar, met 'n baie helder stert. Teen vroeg 1966 het dit uit sig verdwyn op pad na die buitenste Sonnestelsel.

Ikeya-Seki is een van die Kreutz-sonskeerders, wat waarskynlik fragmente was van die Groot Komeet van 1106, wat opgebreek het.

Galery
------

* Komeet Ikeya-Seki, soos op 31 Oktober 1965 gesien van Canberra af. Tekening deur David Nicholls.Komeet Ikeya-Seki, soos op 31 Oktober 1965 gesien van Canberra af. Tekening deur David Nicholls.
* Komeet Ikeya-Seki op 30 Oktober 1965. Foto deur James W. Young (Tafelbergsterrewag/JPL/Nasa).Komeet Ikeya-Seki op 30 Oktober 1965. Foto deur James W. Young (Tafelbergsterrewag/JPL/Nasa).

Skakels
-------

* Wikimedia Commons logo Wikimedia Commons het meer media in die kategorie Komeet Ikeya-Seki.
* Hierdie artikel is in sy geheel of gedeeltelik uit die Engelse Wikipedia vertaal.

|  |  |
| --- | --- |
| Normdata Edit this at Wikidata | 
* LCCN: sh85064237

 |
'n **Kompakte motor** (Amerikaans), of 'n klein gesinsmotor (Brits), is 'n klas motorvoertuig wat groter is as 'n subkompakte motor maar kleiner as 'n mediumgrootte motor, rofweg gelyk aan die C-segment in Europa.

Die huidige kompakte motorgrootte, soos gedefinieer deur die VSA Environmental Protection Agency (EPA), vir die VSA en vir die internasionale modelle onderskeidelik, is ongeveer 4100 mm en 4450 mm lank vir luikrugmotors, of 4400 mm en 4750 mm lank vir cabrio, sedans of stasiewaens. Veeldoelige voertuie en sportnutsvoertuie gebaseer op klein gesinsmotor het soortgelyke groottes wat wissel van 4200-4500 mm in die VSA, en van 4400-4700 mm vir die internasionale modelle.

In Japan word 'n voertuig wat oor die 3.4 m lank, 1.48 m breed en 2 m hoog is en met 'n enjin groter as 660 cc, maar minder as 4.7 m lank, 1.7 m breed en 2 m hoog en met enjins tot 2000 cc groot beskou as 'n kompakte voertuig. Die meetstandaarde is absoluut, wat beteken dat spesiale voorsiening nie vir SNVs, miniwaens, stasiewaens of luikrugmotors gemaak word nie.

Huidige voorbeelde
------------------

* Alfa Romeo Giulietta
* Audi A3
* BMW 116i
* BMW 2-reeks
* Brilliance BS2
* BYD F3
* Chevrolet Cruze
* Citroën C4
* Citroën DS4
* Dacia Logan
* Fiat 500X
* Ford Focus
* Geely MK
* Honda Civic
* Honda Insight
* Hyundai Elantra
* Hyundai i30
* Kia cee’d
* Lexus CT
* Mazda3
* Mitsubishi Lancer
* Nissan Leaf
* Nissan Pulsar
* Opel Astra
* Peugeot 308
* Renault Mégane
* Seat Leon
* Škoda Rapid
* Škoda Octavia
* Subaru Impreza
* Suzuki SX4 S-Cross
* Toyota Auris
* Toyota Corolla
* Toyota Prius
* Volvo V40
* Volkswagen New Beetle
* Volkswagen Golf
* Volkswagen Jetta
**Acropomatidae** is 'n familie van die baarsagtiges wat uit 33 mariene spesies in agt genera bestaan. Lede van die orde is gewoonlik klein—omtrent 15 cm.

Spesies
-------

**Genus** Acropoma

Acropoma argentistigma

Acropoma boholensis

Acropoma hanedai

Acropoma japonicum

Acropoma lecorneti

**Genus** Apogonops

Apogonops anomalus

**Genus** Doederleinia

Doederleinia berycoides

Doederleinia gracilispinis

Doederleinia orientalis

**Genus** Malakichthys

Malakichthys barbatus

Malakichthys elegans

Malakichthys griseus

Malakichthys levis

Malakichthys mochizuki

Malakichthys wakiyae

**Genus** Neoscombrops

Neoscombrops annectens

Neoscombrops atlanticus

Neoscombrops cynodon

Neoscombrops pacificus

**Genus** Pseudohowella

Pseudohowella intermedia

**Genus** Synagrops

Synagrops adeni

Synagrops analis

Synagrops argyreus

Synagrops bellus

Synagrops malayanus

Synagrops microlepis

Synagrops philippinensis

Synagrops pseudomicrolepis

Synagrops serratospinosus

Synagrops spinosus

Synagrops trispinosus

**Genus** Verilus

Verilus sordidus

Sien ook
--------

* Alfabetiese lys van visse
* Lys van Suider-Afrikaanse visse volgens wetenskaplike name
* Lys van varswater visfamilies
* Lys van visfamilies

|  |  |
| --- | --- |
| Taksondatabasisse | 
* Wd: Q280743
* ADW: Acropomatidae
* EoL: 5384
* Fossilworks: 266286
* GBIF: 8486
* iNaturalist: 85561
* ITIS: 168353
* NCBI: 107764
* Plazi: 865687AC-8E28-4447-FF0F-0B8DFA9478D5
* WoRMS: 151434

 |
Die LRT-kinderkoor
**Lietuvos nacionalinis radijas ir televizija**, kort **LRT** ("Litaue se nasionale radio en televisie"), is 'n nie-winsgewende openbare uitsaaikorporasie wat sedert 1926 radio- en sedert 1957 ook televisieprogramme in Litaue uitsaai en sy hoofkwartier in die hoofstad Vilnius het. 

Die korporasie saai tans drie nasionale televisie- (*LRT televizija*, *LRT Kultūra* en *LRT Lituanica*, sedert 2014 ook *LRT HD*) en drie radiokanale (*LRT Radijas*, *LRT Klasika* wat op klassieke musiek fokus en en die jeugradio *LRT Opus*) uit en stel daarnaas ook satelliet- en aanlyndienste beskikbaar. Radio- en televisieprogramme word ook as podgooi-voere en in kabeltelevisie-netwerke van ander Europese lande versprei. LRT word deur die LRT-raad beheer. In 1993 het LRT by die Europese Uitsaai-unie (*European Broadcasting Union, EBU*) aangesluit.

LRT het tans sowat 650 medewerkers in diens, en sowat driekwart van sy begroting word deur die Litause regering gefinansieer. Advertensies is die tweede grootste bron van inkomste.
Okrasjka
**Okrosjka** (Russies: *окрошка*) is 'n tradisionele Russiese koue sop. Die naam is 'n afleiding van die Russiese werkwoord крошить (krosjit'), wat "fyn kap" of "verkrummel" beteken. 'n Klassieke okrosjka is 'n mengsel van meesal rou groente (soos komkommers, lente-uitjies, radyse), gekookte aartappels en ham met kwas, 'n alkoholiese drank. Die kwas kan vervang word deur kefir of suurlemoensap.

Die bestanddele word in klein blokkies fyngesny en kort voor opdiening met die kwas gemeng. Die verhouding groente tot kwas is gelyk aan die verhouding ontbytgraan tot melk wanneer pap gemaak word. Sodoende bly die groente lekker krakerig.

Okrosjka is geskik as somermaaltyd (heeljaar in Suid-Afrika) omdat dit verfrissend is, byna soos slaai. Die meeste mense eet hul okrosjka saam met maaskaas of jogurt of voeg bitter Russiese mosterd of selfs 'n tikkie suiker by.

Galery
------

* Classic okroshka with beaf. Nearby smetana, special dressing (made from pounding yolks, russian mustard, horse radish, green onion, salt) and kvassClassic okroshka with beaf. Nearby smetana, special dressing (made from pounding yolks, russian mustard, horse radish, green onion, salt) and kvass
* Okroshka, the dressing is addedOkroshka, the dressing is added
* Okroshka, kvass is addedOkroshka, kvass is added
* Okroshka is mixed, smetana is addedOkroshka is mixed, smetana is added
* Okroshka is mixed with smetana, ice is added.Okroshka is mixed with smetana, ice is added.
**Die Moederland Roep** (Russies: Родина-мать зовёт!, *Rodina-Mat zowjot!*) is ’n standbeeld by die heuwel Mamajef Koergan in Wolgograd (voorheen Stalingrad), Rusland, ter herdenking aan die Slag van Stalingrad. Dit is deur die beeldhouer Jewgeni Woetsjetitsj en ingenieur Nikolai Nikitin ontwerp, en was in 1967 die hoogste standbeeld in die wêreld.

Dit is ’n ingewikkelde beeld uit ’n ingenieurstandpunt weens die kenmerkende houding met ’n swaard wat in die regterhand in die lug gehou word en die linkerhand in ’n roepgebaar. Dit is tans die hoogste niegodsdienstige standbeeld van ’n vrou in die wêreld.

Dit het verskeie ander name, soos **Moeder Moederland**, **Die Moederland** en **Die Mamajef-monument**.

Beskrywing
----------

Die vlag van Wolgograd-oblast.
Toe die standbeeld in 1967 onthul is, was dit die hoogste standbeeld ter wêreld; dit is 87 meter van die bokant van die voetstuk tot by die punt van die swaard. Die figuur self is 52 meter hoog en die swaard 33 meter lank. Tweehonderd trappies wat die 200 dae van die Slag van Stalingrad simboliseer, lei van die onderkant van die heuwel na die monument. Dit weeg 7 900 ton. Die model wat vir die standbeeld poseer het, is ’n plaaslike inwoner, Walentina Izotowa.

Die standbeeld verskyn op sowel die vlag as die wapen van Wolgograd-oblast.

Struktuurprobleme
-----------------

Daar is bewerings dat die standbeeld al hoe meer oorleun weens veranderinge in die grondwatervlak wat veroorsaak dat die fondamente skuif. Die standbeeld is nie aan sy fondamente vas nie en word net deur sy gewig in posisie gehou. Dit het al 20 cm geskuif en sal na verwagting nie veel verder kan skuif voor dit omval nie. Plaaslike owerhede ontken dit egter.
**Die Padda Wou Gaan Opsit** is 'n tradisionele Afrikaanse liedjie.

Lirieke
-------

Die padda wou gaan opsit met sy nooi in die vlei, haham

Die padda wou gaan opsit met sy nooi in die vlei, haham

Die padda wou gaan opsit met sy nooi in die vlei

Maar ‘n opsitkers kon hy nêrens kry

Haham, haham, haham

Hy vra toe 'n vuurvlieg om sy lig uit te huur, haham

Hy vra toe 'n vuurvlieg om sy lig uit te huur, haham

Hy vra toe 'n vuurvlieg om sy lig uit te huur

Die vuurvlieg sê ja, teen ‘n sent per uur

Haham, haham, haham

Die twee loop toe af na die nooi se huis, haham

Die twee loop toe af na die nooi se huis, haham

Die twee loop toe af na die nooi se huis

Die huis in die vlei van Mejuffrou Muis

Haham, haham, haham

Toe padda die vuurvlieg se lampie wou leen, haham

Toe padda die vuurvlieg se lampie wou leen, haham

Toe padda die vuurvlieg se lampie wou leen

Het hy hierdie onstellende nuus verneem

Haham, haham, haham

Vuurvlieg se lamp is aan sy stert vasgesweis, haham

Vuurvlieg se lamp is aan sy stert vasgesweis, haham

Vuurvlieg se lamp is aan sy stert vasgesweis

Hy sou moes opsit saam met padda en sy muis

Haham, haham, haham

Die padda het die vuurvlieg maar huistoe gestuur, haham

Die padda het die vuurvlieg maar huistoe gestuur, haham

Want ‘n opsitklig teen ‘n sent ‘n uur

En 'n luistervink daarby is gans te duur

Haham, haham, haham

Haham, haham, haham

Haham, haham, haham
**Irene Sabatini** is 'n skrywer van Zimbabwe wat fiksie skryf. Sy het die Oranje-Toekenning vir Nuwe Skrywers (deel van die Vroue se Prys vir Fiksie) in 2010 verdien, vir haar eerste roman, *The Boy Next Door,* 'n liefde storie stel teen die agtergrond van rassisme en politieke onrus van die 1980's Zimbabwe. Haar tweede roman, *Peace and Conflict*, dek familie en politieke geskiedenis deur die oë van 'n tien-jaar-oue seuntjie.

Sabatini is in Hwange, Zimbabwe, gebore, en het in Bulawayo, die land se tweede grootste stad grootgeword. Sy was by 'n rooms-Katolieke skool deur nonne opgevoed.ë Sy het by die Universiteit van Zimbabwe in Harare gestudeer, waar sy is ingestel om feminisme en politieke aksie tydens haar graad in filosofie. Sabatini later verdien'n meester se graad in kind se ontwikkeling van die Instituut van Onderwys aan die Universiteit Kollege in Londen. Sy het ook werk en navorsing in Bogotá en Barbados gedoen en woon tans in Genève, Switserland.

Bibliografie
------------

* *The Boy Next Door* (2009)
* *Peace and Conflict* (2014)
| Cyrilliese letter Ь |
| --- |
|  |
| **Cyrilliese alfabet** |
| А | Б | В | Г | Ґ | Д | Ђ |
| Ѓ | Е | Ё | Є | Ж | Ѕ | З |
| И | І | Ї | Й | Ј | К | Л |
| Љ | М | Н | Њ | О | П | Р |
| С | Т | Ћ | Ќ | У | Ў | Ф |
| Х | Ц | Ч | Џ | Ш | Щ | Ъ |
| Ы | Ь | Э | Ю | Я |   |   |
| **Ou letters** |
| Ҁ | Ѹ | Ѡ | Ѻ | Ѿ | Ѣ | Ꙗ |   |
| Ѥ | Ѧ | Ѫ | Ѩ | Ѭ | Ѯ | Ѱ |
| Ѵ | Ѷ | Ѳ |   |   |   |   |

**Ь** (kleinletter: ь) of ***jerj*** is ’n letter van die Cyrilliese alfabet en moenie met die letter Ъ of die Latynse kleinletter-b verwar word nie. Dit word ook die "sagte teken" genoem (Russies: мягкий знак, *mjachki znak*; Oekraïens: м’який знак, *mjaki znak*; Belarussies: мяккі знак, *mjakki znak*). In die ou Cyrilliese alfabet was die letter se naam *jerj* (ѥрь).

Die letter het geen klankwaarde nie, maar dui aan dat die voorafgaande konsonant gepalataliseer word. In Serwies en Masedonies word dit nie meer gebruik nie; palatalisasie word aangedui met die letters љ (л + ь) en њ (н + ь).

Russiese woorde wat op ’n "sagte teken" eindig, kan manlik of vroulik (maar nie onsydig nie) wees; dis die enigste woorde waarvan die taalkundige geslag nie deur die laaste letter van ’n woord aangedui word nie.
Die **Deutsche Schule Durban** (DSD) is ’n privaat Duitse skool in die voorstad Westville, Durban, KwaZulu-Natal, maar met Engels as onderrigtaal van gr. 5 tot 7.

Die skool is in 1971 gestig om onderrig te bied aan leerders van kindertuin tot gr. 7. Die skool behoort aan die Independent Schools Association of Southern Africa. Die meeste van die sowat 150 leerders kom uit ’n huis waarin minstens een van die ouers Duits praat. Toenemend benut egter ook nie-Duitssprekende gesinne die kans om hul kinders aan hierdie taal bloot te stel deur hulle aan die DSD in te skryf. Die skool ontvang geen geldelike steun van die Suid-Afrikaanse of die Duitse regering nie.

Die voorskoolse leerplan bied sowat 45 Duitse en nie-Duitse leerders tussen die ouderdomme van drie en ses die kans om hul kennis van Duits in so 'n mate op te bou dat hulle in gr. R in Duits onderrig sal kan word.

Die onderrigtaal van kindertuin tot gr. 4 is Duits, maar van gr. 5 tot 7 is dit Engels met daaglikse Duitsklasse. Engels as vak word van gr. 3 af aangebied en Afrikaans van gr. 4 af. In gr. 6 en 7 kry leerders ook onderrig in Zulu.

Bron
----

* (de)  Die DSD se webtuiste. URL besoek op 18 April 2016.

Koördinate: 29°49′16″S 30°54′31″O﻿ / ﻿29.82111°S 30.90861°O﻿ / -29.82111; 30.90861
Die **Slag van Blenheim** het op 13 Augustus 1704 tydens die Spaanse Opvolgingsoorlog naby Blenheim in Beiere plaasgevind. Geallieerde Magte onder beheer van John Churchill, die 1ste hertog van Marlborough behaal 'n oorwinning oor die magte van Frankryk en Beiere. Die Geallieerde Mag was 52 000 man sterk en die van Frankryk en Beiere 56 000 man sterk.

Agtergrond
----------

Wene is deur die Frans-Beierse magte bedreig. John Churchill was die Bevelvoerder van die Britse Weermag. Hy besluit om 'n Britse Mag deur Wes-Europa na Duitsland te marsjeer, 'n tog van ongeveer 480 km. Hy kry 'n mag van 16 000 Engelse soldate bymekaar by Bedburg langs die Maas. Hulle begin marsjeer op 19 Mei en langs die pad sluit troepe van Pruise, Lüneburg en Hesse by hom aan. Die soldate marsjeer 16 km per dag met 'n vol dag se rus na elke vyf dae. Daar was elke dag 'n groep soldate vooruit gestuur om kamp op te slaan en voorbereidings te maak. So het Churchill verseker dat sy troepe elke aand droë klere en skoen gehad het. Dit was 'n logistieke meesterstuk. Slegs 900 soldate het tydens die tog van 480 km tou opgegooi.

Churchill se tog het sy teenstanders verwar; Marshal Tallard het 45,000 Franse troepe by Strasbourg terug gehou omrede hy geglo het dat Elsas Churchill se teiken was. Ander Fanse bevelvoerders het geglo dat Hongarye of Manheim sy teiken was. Hulle bly in Frankryk om kommunikasie met Frankryk te verseker. Toe Churchill dus die Ryngebied verlaat en na die Donau vetrek was daar niemand in sy pad nie. Eugenius van Savoye sluit by Mundelsheim by hom aan. Tesame loods hulle 'n aanval op Frans-Beiersekamp op die Schullenberg hoogte naby Donauwörth. Dit was sy plan om die Donau hier te kruis; die geveg kos hom 10,000 man maar het tot gevolg dat daar geen opposisie in Beiere vir hom was nie.

Marshal Tallard besef nou dat Elsas nie Churchill se teiken was nie en hy steek die Rynrivier oor en marsjeer deur die Swartwoud om die Beierse mag by Augsburg te ontmoet. Intussen steek Churchill die Donau tesame met Eugenius van Savoye se mag oor en soek vir Tallard. Churchill het oor 56,000 soldate en 52 kanonne beskik en Tallard oor 60,000 soldate en 61 kanonne. Churchill wou so gou as moontlik met Tallard slaags raak voor hy versterkings kry.

Die Slag
--------

Die Slag het om 8:30 op 13 Augustus begin met 'n massiewe artillerie aanval deur die Franse waarop die Britse Mag geantwoord het met hulle ongeveer 90-kanonne. Die Frans-Beierse Magte het onafhanklik van mekaar geveg omrede Tallard nie tyd gehad het om aanvalsplan uit te werk nie. Tallard het met sy eie mag posisie ingeneem rondom Blenheim tot by die Donau met 'n gedeelte van sy mag in die middel onder beheer van Marsin en die Beierse mag was aan die linkerkant ontplooi onder beheer van Maximillian II Emmanuel.

Bron
----

* *History's Greatest Battles* Nigel Cawthorne 2012 Arcturus Publishing ISBN 978-1-84858-831-8
**Deval Laurdine Patrick** (gebore op 31 Julie 1956) is 'n Amerikaanse politikus, burgerregte-prokureur, skrywer en sakeman wat van 2007 tot 2015 as die 71ste goewerneur van Massachusetts gedien het. Hy is in 2006 vir die eerste keer verkies, met die opvolger van Mitt Romney, wat verkies het om nie vir herverkiesing te konsentreer om op sy president te fokus nie veldtog. Hy is in 2010 herkies. Hy was die eerste Afro-Amerikaanse goewerneur van Massachusetts. As 'n demokraat het Patrick van 1994 tot 1997 as die Amerikaanse assistent-prokureur-generaal van die Afdeling Burgerregte onder president Bill Clinton gedien. Hy is 'n kandidaat in die Amerikaanse presidentsverkiesing in 2020.

Patrick is grootliks deur 'n enkelma aan die South Side van Chicago grootgemaak, en het in sy graad agtjaar 'n beurs verwerf aan die Milton Academy in Milton, Massachusetts. Hy het ook aan die Harvard College en Harvard Law School studeer, waar hy president van die Harvard Legal Aid Bureau was. Nadat hy gegradueer het, het hy regte by die NAACP Legal Defense and Education Fund gepraktiseer en later by 'n regsfirma in Boston aangesluit, waar hy op 34-jarige ouderdom 'n vennoot word. In 1994 stel Bill Clinton hom aan as die Amerikaanse assistent-prokureur-generaal vir burgerregte afdeling van die Amerikaanse departement van justisie, waar hy onder meer aandag skenk aan rasprofilering en wangedrag deur die polisie.

Gedurende sy regeringstydperk het Patrick toesig gehou oor die implementering van die staat se 2006-hervormingsprogram vir gesondheidsorg wat ingevolge Mitt Romney uitgevaardig is, verhoogde befondsing vir onderwys en lewenswetenskappe, het hy 'n federale wedloop tot die toekenning vir Top-onderwys gewen, 'n hervorming van die regering se vervoerfunksie, die ondertekening van 'n wet om die Massachusetts Department of Transportation te stig, die staat se omsetbelasting van 5% tot 6,25% verhoog, die staat se minimumloon van $ 8 per uur tot $ 11 in 2017 verhoog, en die bekendstelling van casino's in die staat beplan.Onder Patrick het Massachusetts by die Regional Greenhouse Gas Initiative (RGGI) aangesluit in 'n poging om kweekhuisgasvrystellings te verminder. Kort nadat Patrick se tweede termyn op 6 Januarie 2011 begin het, het hy verklaar dat hy nie in 2014 herkies kon word nie.

Patrick is 'n besturende direkteur van Bain Capital en dien as voorsitter van die direksie van Our Generation Speaks, 'n genootskapprogram en inkubator waarvan die belangrikste is om jong Israeliese en Palestynse leiers bymekaar te bring deur middel van entrepreneurskap. Hy beklee ook 'n direksiepos by die telegesondheidsmaatskappy American Well.

Lede van sy eie binnekring en die binnekring van Barack Obama het Patrick aangemoedig om in 2020 vir president te staan, maar Patrick het in Desember 2018 'n presidensiële bod verwerp, deur aan 'n paar vooraanstaande Demokrate en bondgenote te noem dat hy binnekort 'n presidensiële bod vir 2020 sou aankondig. Hy het formeel tot die wedloop toegetree op 14 November 2019.
Plakkate van Abu Akleh met die Arabiese onderskrif: "Jy sal nie die waarheid stilmaak nie. / Jy sal nie die idee doodmaak nie!"
**Shireen Abu Akleh** (Arabies: شيرين أبو عاقلة; 3 April 1971 – 11 Mei 2022) was 'n Palestyns-Amerikaanse joernalis wat 25 jaar lank as verslaggewer vir die Arabiestalige kanaal Al Jazeera gewerk het, en was 'n huishoudelike naam regoor die Midde-Ooste vir haar dekades van verslaggewing in die Israelies-besette Palestynse gebiede.

Op 11 Mei 2022 is sy dood geskiet terwyl sy 'n Israeliese militêre aksie by die Jenin-vlugtelingkamp in die Wesoewer gedek het. Al Jazeera, 'n AFP-fotojoernalis en die Palestynse Ministerie van Gesondheid het berig dat die Israeliese Verdedigingsmagte (IDF) haar doodgemaak het, terwyl aanvanklike Israel-berigte voorgestel het dat 'n Palestyn haar dalk vermoor het, het latere persverklarings gesê dat die moordenaar se identiteit nog onbekend was.

Abu Akleh was 'n toonaangewende joernalis in die Arabiese wêreld. Haar loopbaan het verslaggewing oor groot Palestynse gebeure ingesluit, asook die ontleding van Israeliese politiek; haar televisieverslaggewing en afsluitings was welbekend, en sy het baie ander Palestyne en Arabiere geïnspireer om loopbane in joernalistiek te volg.
Kardinale en teologiese deugde deur Raphael, 1511
'n **Deug** (Latyn: *virtus*) is 'n eienskap van uitnemendheid wat moreel of intellektueel kan wees. Die kweek en verfyning van deug word beskou as die "goed van die mensdom" en word dus gewaardeer as 'n einddoel van die lewe of grondbeginsel van bestaan. In menslike praktiese etiek is 'n deug 'n ingesteldheid om woorde en handelinge te kies wat suksesvol is deur hoë morele standaarde te toon: doen wat reg is en vermy wat verkeerd is in 'n gegewe strewe. Deur plesier te skep om te doen wat reg is, selfs wanneer dit moeilik of aanvanklik onaangenaam is, word deug 'n gewoonte. Daar word gesê dat so 'n persoon deugsaam is omdat hy/sy die gesindheid gekweek het. Die teenoorgestelde van deug is ondeug, en die bose persoon put plesier uit gewone verkeerde optrede totdat dit hom of haar vernietig.

Deug is 'n konsep wat deur die geskiedenis heen bespreek en gedebatteer is. Dit kan beskryf word as 'n stel morele en etiese beginsels wat 'n individu se gedrag en besluitneming lei. Deugde word dikwels beskou as positiewe karaktereienskappe wat individue in staat stel om 'n goeie en vervullende lewe te lei.

Baie verskillende kulture en filosofieë het hul eie definisies en begrip van deug. Byvoorbeeld, in antieke Griekse filosofie is deugde soos moed, geregtigheid en wysheid gesien as noodsaaklik vir 'n goeie lewe. In die Christendom is deugde soos geloof, hoop en liefdadigheid sentraal tot die leer van die godsdiens. Ander voorbeelde van hierdie idee sluit in die konsep van verdienste in Asiatiese tradisies sowel as *De* (Chinees 德). Boeddhisme se vier *brahmavihara* ("Goddelike State") kan as deugde in die Europese sin beskou word.

In moderne tye het die studie van deug 'n groeiende navorsingsveld in sielkunde en filosofie geword. Navorsers is daarin belanggestel om te verstaan hoe deugde ontwikkel en hoe dit in individue en die samelewing as geheel gekweek kan word.

Alhoewel deug 'n komplekse en veelsydige konsep is wat voortdurend deur geleerdes en individue wat 'n goeie en vervullende lewe wil lei, ondersoek en gedebatteer word.

Etimologie
----------

Die antieke Romeine het die Latynse woord *virtus* (afgelei van *vir*, hul woord vir mens) gebruik om te verwys na al die "uitstekende eienskappe van mense, insluitend fisiese krag, dapper gedrag en morele opregtheid". Die Franse woorde *vertu* en *virtu* het van hierdie Latynse wortel gekom. Die woord *virtue* "is in die 13de eeu in Engels geleen".
'n Skyngeveg by edelherte.
Hierdie skyngeveg tussen twee perdebye het met die neem van die foto reeds meer as 15 minute geduur.
'n **Skyngeveg** behels in die gedragskunde 'n geritualiseerde geveg, waar die kans gering is dat opponente beseer sal word. Skyngevegte het 'n vaste stel reëls (en is dus vir die opponente grootliks voorspelbaar) op grond van 'n sekere gedrag wat geopenbaar moet word. Dit is wydverspreid onder die diereryk en hou byvoorbeeld verband met die vasstelling van die rangorde van 'n groep diere (wat onder andere paringsreg insluit).

Skyngevegte kan in bloedige gevegte ('n bietjie *bloed trek*) ontaard wanneer die konflik nie met 'n skyngeveg opgelos kan word nie. Dit kan byvoorbeeld die geval wees indien beide opponente omtrent ewe sterk is.

Voorbeelde
----------

'n Bekende voorbeeld van 'n skyngeveg is die teenoormekaarstelling van twee edelhertmannetjies tydens paartyd. 'n Minder bekende voorbeeld van 'n gespesialiseerde vorm van skyngeveg is die sogenaamde stoeiery by perdebye. Baie slangspesies openbaar ook skyngeveg-gedrag.
Kenteken van die *Deutsche Volkspolizei*
'n Russies-vervaardigde *Wolga GAZ 24*-polisiekar
25 jaar Deutsche Volkspolizei *(posseël van die DDR)*
Die **Deutsche Volkspolizei** (**DVP**), meestal kort **Volkspolizei** (**VP**) genoem, was die polisiediens in die Duitse Demokratiese Republiek.

Geskiedenis
-----------

Volkspolizei in Neustrelitz, op die Oos-Duitse Republiekdag (7 Oktober 1955)
In Junie 1945 is die *Volkspolizei* in die Sowjet-besettingsone van Duitsland in die lewe geroep en aanvanklik as polisiediens van die deelstate georganiseer. Nadat die deelstate ontbind en deur distrikte vervang is, is die polisiediens op nasionale basis herorganiseer.

Vanaf 1952 is die sogenaamde amp van *Abschnittsbevollmächtigter (ABV)* - 'n polisieman wat verantwoordelik vir 'n spesifieke buurt of *Abschnitt* was - volgens die Sowjet-voorbeeld in stede en ander nedersettings ingevoer. Belangstellende burgers het die geleentheid gekry om as *Helfer der VP* - vrywilligers - in die polisiediens saam te werk.

Die *Volkspolizei* is deur die DDR se Departement van Binnelandse Sake (Duits: *Ministerium des Innern*, kort *MdI*) bestuur wat sedert 1963 amptelik *Chef der Deutschen Volkspolizei* genoem is. Die polisiediens is verder onderverdeel in distrikskantore van die DVP in alle distrikshoofstede en *VP-Kreisämter* (VPKA) in die administratiewe setels van die subdistrikte (*Kreise*).

Vanaf die vroeë 1960's is 1 Julie amptelik as *Tag der Volkspolizei* ("Dag van die *Volkspolizei*") gevier.